Public procurement notice: Contract Notice
Published: 2024-07-18
Region: EL304
Contract type: Services
Procedure: Open procedure
CPV classification: 48000000 | 71356300 | 72000000 | 72221000: Business analysis consultancy services | 72222300: Information technology services
Estimated value: 9720970 EUR
Submission deadline: 2024-09-02
Award criteria: quality, price
EU fund: eu-funds

Technical requirements: Αντικείμενο του παρόντος έργου αποτελεί η παροχή υπηρεσιών σχεδιασμού και ανάπτυξης συστημάτων πληροφορικής καθώς και η παροχής μιας δέσμης συναφών υπηρεσιών αναδιοργάνωσης και συμβουλευτικής, προκειμένου για την τεχνολογική μεταρρύθμιση και ψηφιοποίηση του εθνικού δικτύου οικονομικής διπλωματίας καθώς και την ενίσχυση της ψηφιακής ικανότητας του Enterprise Greece. Το έργο θα υποβοηθήσει την προσέλκυση ιδιωτικών επενδύσεων και την αύξηση των εξαγωγών και με την αύξηση της αποτελεσματικότητας του δικτύου θα συνεισφέρει στην ανάπτυξη της οικονομικής βιωσιμότητας και του μετασχηματισμού των επιχειρήσεων. 
Το έργο συνδράμει επίσης στην ενίσχυση και αναδιοργάνωση του Enterprise Greece προκειμένου, με βάση τις διεθνείς βέλτιστες πρακτικές, να αποτελέσει έναν σύγχρονο βραχίονα στήριξης της εξωστρεφούς επιχειρηματικότητας, εφάμιλλο των αντίστοιχων επιτυχημένων φορέων του εξωτερικού. Στο πλαίσιο του παρόντος επιδιώκεται η απλούστευση, ψηφιοποίηση, βελτιστοποίηση και αυτοματοποίηση των διαδικασιών του Enterprise Greece που αφορούν τόσο την εσωτερική λειτουργία του Οργανισμού όσο και τις εξωστρεφείς υπηρεσίες που παρέχει σε επενδυτές και εξαγωγείς. 
(Παρ.1.3 και Παράρτημα Ι της Διακήρυξης)
Ο Ανάδοχος θα προσφέρει τις υπηρεσίες του  στις εγκαταστάσεις του Φορέα Λειτουργίας αλλά και των αρμόδιων με το αντικείμενο του Έργου Φορέων.
Επίσης, ο Ανάδοχος θα πρέπει να εγκαταστήσει την πλατφόρμα στο Κυβερνητικό Υπολογιστικό Νέφος (G-Cloud)  και να παραδώσει σε πλήρη λειτουργία το σύνολο του έργου στην Αναθέτουσα Αρχή.
(παρ. 7.4 του ΠΑΡ/ΤΟΣ Ι της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι Υπηρεσίες Σχεδιασμού και Ανάπτυξης Τεχνολογιών της Πληροφορίας, Υπηρεσίες Τεχνικής Υποστήριξης για Τεχνολογίες της Πληροφορίας, Υπηρεσίες Επεξεργασίας και Ανάλυσης Δεδομένων.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης. (παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις  (2021, 2022, 2023) κατ’ ελάχιστον ίσο με το 150% της εκτιμώμενης αξίας της σύμβασης, μη περιλαμβανομένου του ΦΠA και του δικαιώματος προαίρεσης. 
Σε περίπτωση ένωσης οικονομικών φορέων, η παραπάνω απαίτηση καλύπτεται αθροιστικά από τα μέλη της ένωσης. (παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Ειδικότερα απαιτείται κατά τα τελευταία πέντε (5) έτη  από την ημερομηνία διενέργειας του διαγωνισμού, να έχουν υλοποιήσει και ολοκληρώσει επιτυχώς, έως την καταληκτική ημερομηνία υποβολής προσφορών:
•	Τουλάχιστον ένα (1) έργο ανάπτυξης Πληροφοριακού Συστήματος που να αφορά σε ψηφιακό μετασχηματισμό οργανισμού (Δημόσιου ή Ιδιωτικού) και να περιλαμβάνει στο αντικείμενο του αθροιστικά τα κάτωθι :
	Σχεδιασμό, ανάπτυξη, διασύνδεση πληροφοριακών συστημάτων & εφαρμογών
	Σύστημα διαχείρισης εγγράφων (Document Management), διαχείρισης υποθέσεων, διαχείρισης ροών εργασιών (Workflow Management)
	Διαλειτουργικότητα 
	Λειτουργία Helpdesk
με  αξία τουλάχιστον για ένα (1) έργο ίση ή μεγαλύτερη από την εκτιμώμενη αξία της παρούσας σύμβασης μη περιλαμβανομένου του ΦΠA και του δικαιώματος προαίρεσης.
•	Τουλάχιστον ένα (1) έργο Επιχειρησιακής Ευφυϊας, με αντικείμενο το σχεδιασμό, ανάλυση, ανάπτυξη και υποστήριξη ολοκληρωμένου συστήματος Business Intelligence καθώς και τον σχεδιασμό δεικτών και αναφορών. 
•	Τουλάχιστον ένα (1) έργο ανάπτυξης Ολοκληρωμένου Πληροφοριακού Συστήματος βασισμένο στο περιβάλλον ανάπτυξης του προκηρυσσόμενου έργου ή/και έργο με αρχιτεκτονική προσανατολισμένη στις υπηρεσίες (Service Oriented Architecture) ή σε μικροϋπηρεσίες (Microservices) . 
•	Τουλάχιστον ένα (1) έργο παροχής πλατφόρμας Κυβερνοασφάλειας, που έχει υλοποιηθεί με το προσφερόμενο από τον Υποψήφιο Ανάδοχο λογισμικό κυβερνοασφάλειας .
•	Τουλάχιστον ένα (1) ολοκληρωμένο ή σε περίοδο συντήρησης έργο το οποίο να περιλαμβάνει γεωγραφικό πληροφοριακό σύστημα που έχει υλοποιηθεί με το προσφερόμενο λογισμικό GIS. 
•	Τουλάχιστον δύο (2) έργα με αντικείμενο την ψηφιοποίηση μέσω σάρωσης χαρτώου αρχείου 
•	Τουλάχιστον ένα (1) έργο που να περιλαμβάνει παροχή εξειδικευμένων συμβουλευτικών- επιστημονικών υπηρεσιών για την απλούστευση και ψηφιοποίηση των διοικητικών διαδικασιών 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
Επιπρόσθετα, οι οικονομικοί φορείς απαιτείται να συμμορφώνονται με τα οριζόμενα στην παράγραφο 3α του άρθρου 12 του ν. 3688/2008, όσον αφορά στην παροχή διαφημιστικών υπηρεσιών σε φορείς του Δημοσίου και του ευρύτερου δημόσιου τομέα.
 (παρ. 2.2.6.1 της Διακήρυξης). 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης. 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν τα παρακάτω οργανωμένα συστήματα διαχείρισης Ποιότητας ή ισοδύναμα:
•	ISO 9001:2015 για τη Διαχείριση της Ποιότητας, ή ισοδύναμο, εν ισχύ, από διαπιστευμένο οργανισμό 
•	ISO 27001:2013 για την Ασφάλεια των Πληροφοριών, ή ισοδύναμο, εν ισχύ, από διαπιστευμένο οργανισμό 
•	ISO 27701:2019 για τη Διαχείριση Πληροφοριών Απορρήτου ή ισοδύναμο, εν ισχύ, από διαπιστευμένο οργανισμό 
•	ISO 14001:2015 για την Περιβαλλοντική Διαχείριση, ή ισοδύναμο, εν ισχύ, από διαπιστευμένο οργανισμό.
•	ISO 20000-1:2018, για την Ασφάλεια Πληροφοριών  ή ισοδύναμο, εν ισχύ, από διαπιστευμένο οργανισμό .
•	ISO 22301:2012 για την εφαρμογή Συστήματος Διαχείρισης της Επιχειρησιακής Συνέχειας (Business Continuity Management Systems) ή ισοδύναμο, εν ισχύ, από διαπιστευμένο οργανισμό.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη, σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.  (παρ. 2.2.7 της Διακήρυξης).